Coba jelasin Pemeran Pilem dari 3 Idiots dalam bahasa bali dong

3 idiots sakadi judulne nyaritaan indik 3 diri mahasiswa jurusan teknik mesin ring Imperial College of Engineering (ICE). Wastanyane inggih punika Farhan Qureshi (R. Madhavan), Raju Rastogi (Sharman Joshi) miwah ‘Rancho’ Shamaldas Chancad (Aamir Khan). Ipun nyalanin suka duka kuliah sané keras ring ICE krana tekanan saking Direktur ICE maparab Dr. Viru Sahastrabuddhe utawi Virus (Boman Irani).

Farhan sareng Raju ngawitin ngarereh sawitrannyane, Rancho ane makelo ilang tan pakabar. Sedek dina anu, wénten telepon saking Chatur Ramalingam (Omi Vaidya) sané ngoraang suba matemu ajak Rancho tur majanji matemu ajak Farhan miwah Raju. Disubane Farhan, Raju miwah Chatur matemu ring Kampusne pidan, Farhan sareng Raju makesiab wireh tusing ada Rancho ditu. Chatur lantas ngingetang yéning pidan 10 warsa sané lintang, maka patpat ngae taruhan nyen ane lakar paling sukses suud makuliah. Chatur marasa menang, krana Chatur sing nepatin janji matemu disubane 10 warsa. Chatur lantas ngoraang nawang tongosne Rancho, ajaka telu raris ngalihin Rancho ka tongos ane baange Chatur. Farhan miwah Raju dot pesan matemu ajak Rancho ulian rasa kangene pidan masuka duka ajak tetelu. Chatur dot matemu ajak Rancho krana Ia dot nepukin Rancho sukses apa tusing. Di jalan, Farhan miwah Raju inget tekén carita dugas enu makuliah kanti carita tresnane Rancho ajak Pia ( Kareena Kapoor) tur masalahne ajak Direktur ICE, Dr. Viru Sahastrabuddhe (Boman Irani) nyantos Rancho ilang. Nyen kasujatiane Rancho? Kija Ia magedi? Dija Ia nongos? Joh di gunung ane luwih timpal – timpalne makatang jawabane.